#  Επιχορήγηση Erasmus+

Erasmus+ Διεθνής Κινητικότητα/ΚΑ171 | Κινητικότητα προσωπικού για **Επιμόρφωση**

***Το προσωπικό που συμμετέχει σε κινητικότητα για επιμόρφωση δύναται να λάβει χρηματοδότηση για τα ακόλουθα***:

1. **Πέντε (5) Ημέρες Κινητικότητας** (υποχρεωτική δραστηριότητα 5 ημερών)
2. **Δύο (2) Ημέρες Ταξιδιού** (τουλάχιστον 1 ημέρα πριν την έναρξη και 1 ημέρα μετά τη λήξη της δραστηριότητας, εφόσον υπάρχουν)
3. **Έξοδα ταξιδιού** (βάσει χιλιομετρικής απόστασης)
4. **Πράσινη Μετακίνηση** (εφόσον εφαρμόζεται, για περιβαλλοντικά φιλικές επιλογές μετακίνησης)

Για λεπτομερείς πληροφορίες, δείτε παρακάτω.

1. **Χρηματοδότηση για τις 5 ημέρες κινητικότητας**

Τα μέλη του προσωπικού λαμβάνουν ατομική οικονομική υποστήριξη ύψους **190€ ανά ημέρα** για τις 5 ημέρες επιμόρφωσης.

Η ημερομηνία έναρξης της περιόδου κινητικότητας ορίζεται ως η πρώτη ημέρα που οι συμμετέχοντες/συμμετέχουσες οφείλουν (σύμφωνα με το Mobility agreement) να παρευρεθούν για επιμόρφωση στο ίδρυμα υποδοχής, ενώ η ημερομηνία λήξης είναι η τελευταία από τις 5 ημέρες δραστηριότητας.

1. **Χρηματοδότηση για 2 (1+1) ημέρες ταξιδιού**

Τα μέλη προσωπικού ***δύνανται*** να λάβουν επιπλέον **190€ ανά ημέρα για έως και 2 ημέρες ταξιδιού**, μία ημέρα πριν από την έναρξη της κινητικότητας και μία ημέρα μετά τη λήξη της.

**Εάν οι ημέρες ταξιδιού συμπίπτουν με τις ημέρες επιμόρφωσης, δεν παρέχεται επιπλέον επιχορήγηση για ημέρες ταξιδίου.**

**Για παράδειγμα:**

Έστω ότι η περίοδος κινητικότητας είναι από τις 5 έως τις 9 Ιουνίου (5 ημέρες):

*Εάν η ημέρα άφιξης είναι 5 Ιουνίου και η ημέρα αναχώρησης είναι 9 Ιουνίου:*
→ Δεν υπάρχει επιπλέον επιχορήγηση για ημέρες ταξιδιού.

*Εάν η ημέρα άφιξης είναι 4 Ιουνίου (ή νωρίτερα) και η ημέρα αναχώρησης είναι 10 Ιουνίου (ή αργότερα):*→ Επιχορηγούνται 2 ημέρες ταξιδιού (190€ x 2).

*Εάν η ημέρα άφιξης είναι 4 Ιουνίου (ή νωρίτερα) και η ημέρα αναχώρησης είναι 9 Ιουνίου:*
→ Επιχορηγείται 1 ημέρα ταξιδιού (190€).

*Εάν η ημέρα άφιξης είναι 5 Ιουνίου και η ημέρα αναχώρησης είναι 10 Ιουνίου (ή αργότερα):*
→ Επιχορηγείται 1 ημέρα ταξιδιού (190€).

**Σημαντικό:**

**Για τις ημέρες ταξιδιού αποδεικτικά δικαιολογητικά αποτελούν οι κάρτες επιβίβασης (boarding passes), και, συγκεκριμένα, οι ημερομηνίες που αναγράφονται σε αυτές. Ο συνολικός χρόνος ταξιδιού ή/και η ώρα αναχώρησης/άφιξης (+1 ημέρα) δεν λαμβάνονται υπόψη.**

1. **Χρηματοδότηση για έξοδα ταξιδιού**

Τα μέλη προσωπικού λαμβάνουν επιχορήγηση για τα έξοδα ταξιδιού. Η επιχορήγηση καθορίζεται **βάσει της χιλιομετρικής απόστασης** μεταξύ της χώρας υποδοχής και της Αθήνας, ανεξάρτητα από το πραγματικό κόστος ή τη διαδρομή που επιλέχθηκε.

Για να υπολογίσετε την απόσταση σε χιλιόμετρα μεταξύ του πανεπιστημίου υποδοχής και του ΕΚΠΑ, επισκεφθείτε τον ακόλουθο σύνδεσμο: [Distance Calculator](https://erasmus-plus.ec.europa.eu/resources-and-tools/distance-calculator)

|  |  |  |
| --- | --- | --- |
| Travel distances | Ποσό Επιχορήγησης | Ποσό Επιχορήγησης σε περίπτωση Πράσινης Μετακίνησης |
| Ανάμεσα σε 10 και 99 km | **€ 28** | **€ 56** |
| Ανάμεσα σε 100 και 499 km | **€ 211** | **€ 285** |
| Ανάμεσα σε 500 και 1999 km | **€ 309** | **€ 417** |
| Ανάμεσα σε 2000 και 2999 km | **€ 395** | **€ 535** |
| Ανάμεσα σε 3000 και 3999 km | **€ 580** | **€ 785** |
| Ανάμεσα σε 4000 και 7999 km | **€ 1188** | **€ 1188** |
| 8000 km ή περισσότερα | **€ 1735** | **€ 1735** |

1. **Πράσινη μετακίνηση**

Στο πλαίσιο της περιβαλλοντικής βιωσιμότητας του προγράμματος Erasmus+, τα συμμετέχοντα μέλη προσωπικού ενθαρρύνονται να επιλέγουν μέσα μεταφοράς με χαμηλότερο αποτύπωμα άνθρακα, όπως λεωφορεία, τρένα ή ομαδικές μετακινήσεις (carpooling).

Για να χαρακτηριστεί η μετακίνηση ως πράσινη:

- Πάνω από το 50% της συνολικής απόστασης μεταξύ του ιδρύματος προέλευσης και του προορισμού πρέπει να καλυφθεί με μεταφορικά μέσα χαμηλών εκπομπών άνθρακα.

Οι συμμετέχοντες/συμμετέχουσες που επιλέγουν πράσινο ταξίδι ενδέχεται να λάβουν **έως και 4 επιπλέον ημέρες οικονομικής υποστήριξης** για να καλύψουν τον επιπλέον χρόνο ταξιδιού.

Σημείωση: Η επιλογή της πράσινης μετακίνησης θα πρέπει να κοινοποιηθεί στο Τμήμα Ευρωπαϊκών και Διεθνών Σχέσεων τουλάχιστον έναν μήνα πριν την έναρξη της κινητικότητας.

**Λεπτομέρειες Επιχορήγησης**

Τα συμμετέχοντα μέλη προσωπικού θα λάβουν **το 80% της συνολικής οικονομικής υποστήριξης** μετά την αποστολή και διεκπεραίωση όλων των απαραίτητων εγγράφων και διαδικασιών (επιτυχής αποστολή Σύμβασης Επιχορήγησης, δήλωση Φυσικού προσώπου μέσω E-forms – εφόσον χρειάζεται, έγκαιρη αποστολή όλων των υποχρεωτικών υποστηρικτικών εγγράφων, όπως γνωστοποιήθηκαν – πχ ηλ. εισιτήρια κλπ)

Το **υπόλοιπο 20% της επιχορήγησης** θα καταβληθεί:

Μετά το τέλος της κινητικότητας, και την αποστολή όλων των υποχρεωτικών δικαιολογητικών, όπως αυτά θα γνωστοποιηθούν στα συμμετέχοντα μέλη του προσωπικού.

**Σημαντικές Σημειώσεις**

- Η οικονομική υποστήριξη ή μέρος αυτής ενδέχεται να ζητηθεί πίσω εάν η δραστηριότητα κινητικότητας δεν ολοκληρωθεί σύμφωνα με τους όρους της υπογεγραμμένης Σύμβασης Επιχορήγησης.

- Τα συμμετέχοντα μέλη του προσωπικού πρέπει να υποβάλουν έγκαιρα τα απαιτούμενα έγγραφα για να διασφαλιστεί η έγκαιρη καταβολή της επιχορήγησης Erasmus+. Καθυστερήσεις ή μη τήρηση της προθεσμίας ενδέχεται να οδηγήσουν σε καθυστέρηση ή αδυναμία επεξεργασίας της πληρωμής της επιχορήγησης.

Το Τμήμα Ευρωπαϊκών και Διεθνών Σχέσεων δεσμεύεται να διασφαλίσει μια ομαλή διαδικασία αίτησης και έγκαιρη καταβολή των επιχορηγήσεων. Οι συμμετέχοντες/-ουσες ενθαρρύνονται να ακολουθήσουν τις οδηγίες και να επικοινωνήσουν άμεσα σε περίπτωση προβλημάτων.